|  |  |
| --- | --- |
| Numri i lëndës: | 2022:239997 |
| Datë: | 27.12.2024 |
| Numri i dokumentit:  | 06662641 |

**A.nr.2655/2022**

**GJYKATA THEMELORE NË PRISHTINË**-**Departamenti për Çështje Administrative**, me gjyqtarin Rexhep Gashi, në konfliktin administrativ të paditëses A. D. nga P., Rr. “B. K.” H-/, B-K-/-nr.//, kundër të paditurit Shërbimi Spitalor dhe Klinik Universitar i Kosovës, duke vendosur lidhur me padinë e paditëses me bazë juridike anulim i vendimit me nr.1772 i datës 10.05.2018, jashtë seancës, me datë 27.12.2024, mori këtë:

**A K T V E N D I M**

**HEDHET POSHTË** padia e paditëses A. D. nga P., Rr. “B. K.” H-/, B-K-/-nr.//, e evidentuar në gjykatë nën shenjen A.nr.2655/2022, për shkak të mos plotësimit.

 **A r s y e t i m**

Paditësja A. D. nga P., Rr. “B. K.” H-/, B-K-/-nr.//, me datë11.06.2018, ka parashtruar padi në Gjykatën Themelore në Prishtinë-Departamenti për Çështje Administrative, e cila padi është regjistruar si në Departamentin e Përgjithshëm-Divizion Civil të kësaj gjykate nën shenjen C.nr.1886/18, kundër të paditurit Shërbimi Spitalor dhe Klinik Universitar i Kosovës, me bazë juridike anulim i vendimit me nr.1772 i datës 10.05.2018, me kërkesë për caktimin e masës së sigurimit.

Departamenti i Përgjithshëm-Divizioni Civil i Gjykatës Themelore në Prishtinë, pasi ka mbajtur seancë dëgjimore lidhur me propozimin për caktimin e masës së sigurimit të paditëses, me datë 30.07.2018, me vendimin e datës 30.07.2018 të nxjerr jashtë seancë, ka vendosur që Gjykata Themelore në Prishtinë- Departamenti i Përgjithshëm-Divizioni Civil shpallet jo kompetent në pikëpamje lëndore për ta vendosur këtë çështje juridike dhe pasi që ky aktvendim të merr formë të prerë lënda ti dërgohet Departamentit për Çështje Administrative të Gjykatës Themelore në Prishtinë. Me datë 16.11.2022 lënda i është dërguar Departamentit për Çështje Administrative e cila është regjistruar nën shenjen A.nr.2655-2022.

Gjykata pasi ka bërë shqyrtimin e rregullsisë së padisë, me aktvendimin nr.2655/2022 të datës 02.09.2024, paditëses ia ka kthyer në plotësim padinë e datës 11.06.2018, duke e obliguar që në afat prej 8 ditësh nga pranimi i këtij aktvendimi, ta plotësoj padinë ashtu që të: A) Të deklaroj se kush është palë e paditur, respektivisht nëse palë e paditur është Shërbimi Spitalor dhe Klinik Universitar i Kosovës apo Inspektoriati i Punës me seli në Prishtinë. B)Të deklaroj dhe precizoj se cilin akt administrativ përfundimtar e konteston dhe kërkon anulimin e tij në këtë procedurë gjyqësore dhe të njëjtin gjykatës të ia dorëzoj në kopje të mjaftueshme për gjykatën dhe palën e paditur. C) Të plotësoj petitumin e padisë, duke e përcaktuar qartë kërkesëpadinë në aspektin objektiv, arsyet pse ngrihet padia, si dhe në cilin drejtim dhe vëllim propozohet anulimi i aktit administrativ. Në aktvendimin për plotësimin e padisë, paditësja është paralajmëruar se nëse brenda afatit të caktuar si në pikën I të këtij aktvendimi, nuk i eliminon të metat e lartcekura, atëherë gjykata do të merr aktvendim me të cilin do t’ia hedh poshtë padinë e saj, në kuptim të dispozitës së nenit 33.2 të LKA.

Paditësja edhe pse e ka pranuar aktvendimin për plotësimin e padisë të datës 02.09.2024, dhe kjo vërtetohet nga fletë kthesa e postës e datës 12.09.2024 e cila gjendet në shkresat e lëndës, nuk ka vepruar sipas aktvendimit të gjykatës për plotësimin e padisë dhe nuk e ka plotësuar padinë.

Neni 30 i Ligjit për Konfliktet Administrative në paragrafin 1 parasheh; “*Në padi duhen të përfshihen: emërtimi i gjykatës të cilës i paraqitet padia, emri, mbiemri dhe vendbanimi, respektivisht selia e paditësit dhe e të paditurit, akti administrativ kundër të cilit është drejtuar padia, arsyet pse ngrihet padia, si dhe në cilin drejtim dhe vëllim propozohet anulimi i aktit administrativ. Bashkë me padinë duhet të bashkëngjitet akti që kontestohet në origjinal ose kopje*.’’ Ndërsa në paragrafin 3 të po këtij neni thuhet; “*Bashkë me padi, paraqitet edhe nga një kopje e padisë dhe e dokumenteve të bashkëngjitura për organin e paditur dhe për çdo person të interesuar, nëse ekzistojnë të tillë*.”

Në nenin 33 par.2 të Ligjit nr.03/L-202 për Konfliktet Administrative është paraparë që “*Nëse paditësi, brenda afatit të cekur, nuk i mënjanon të metat e padisë, kurse ato janë të atilla që e pamundësojnë zhvillimin e procedurës, gjykata do ta hedhë poshtë me vendim padinë, nëse nuk konstaton se akti administrativ i kontestuar është i pavlefshëm*”.

Meqenëse pala paditëse nuk ka vepruar brenda afatit të kërkuar, pra nuk e ka plotësuar padinë kurse të metat e tilla janë të atilla që e pa mundësojnë zhvillimin e procedurës, atëherë gjykata vendosi si në dispozitiv të këtij aktvendimi, konform nenit 33.2 të Ligjit për Konfliktet Administrative nr.03/L-202.

**GJYKATA THEMELORE NË PRISHTINË**

**Departamenti për Çështje Administrative**

**A.nr.2655/2022, datë 27.12.2024**

 **G j y q t a r i**

 Rexhep Gashi

 \_\_\_\_\_\_\_\_\_\_\_\_\_

**KËSHILLË JURIDIKE:**

Kundër këtij aktvendimi është e lejuar ankesa në afat prej 15 ditësh, nga dita e marrjes së këtij aktvendimi, Gjykatës së Apelit në Prishtinë, përmes kësaj gjykate.